A Shaj (az albán nyelvű verzió címe, ) vagy Fall from the Sky (az angol nyelvű verzió címe, magyarul: "Leesni az égből") Arilena Ara albán énekesnő dala, mellyel Albániát képviselte volna a 2020-as Eurovíziós Dalfesztiválon, Rotterdamban. A dal 2019. december 22-én, az albán nemzeti döntőben, a "Festivali i Këngës"-ben megszerzett győzelemmel érdemelte ki a dalversenyen való indulás jogát.